Jelena Dendeberova

Jelena Dendeberova (, ) on venäläinen entinen uimari ja olympiahopeamitalisti, joka edusti urallaan Neuvostoliittoa ja Itsenäisten valtioiden yhteisöä.

Dendeberova voitti olympiahopeaa Soulin kesäolympialaisissa 200 metrin sekauinnissa. Samoissa kilpailuissa hän oli myös neljäs 400 metrin sekauinnissa sekä viides 4x100 metrin vapaauintiviestissä. Jo aiemmalla urallaan hän oli voittanut yhden MM-hopean sekä kaksi EM-hopeaa ja yhden pronssin.

Dendeberova osallistui vielä vuoden 1992 kesäolympialaisiin Barcelonassa, mutta siellä hän jäi neljänneksi sekä 200 metrin sekauinnissa että 4x100 metrin vapaauintiviestissä. Lisäksi hän oli vielä 200 metrin vapaauinnissa yhdeksäs, uiden B-finaalin voittoajaksi 2.00,09, mikä olisi riittänyt finaalin viidenteen sijaan.

Lähteet 

Neuvostoliittolaiset uimarit
Venäläiset uimarit
Neuvostoliittolaiset olympiamitalistit
Vuonna 1969 syntyneet
Elävät henkilöt